Ġimgħa qabel il-Halloween, iċ-ċajtier Amerikan Tom Mabe għamel ċajta li werwret lil bosta mill-vittmi tiegħu, fosthom joggers , individwi li joħorġu għal ħarġa bil-kelb tagħhom u wkoll lil tfal. Hu għamel użu minn skeletru, li rrefera għalih bħala l-'Ħassad li Jtir', li ħaddmu bir- remote control u ġibed il-filmat. Għalhekk, lil dan il-katavru beda jtajru lejn u fuq in-nies li kienu għaddejjin għall-affari tagħhom. L-istess persuni, kif jindunaw bih, jaħarbu jiġru, uħud imwerwrin! Tom għamel isem għalih innifsu billi ħoloq filmat mingħajr atturi magħrufa, u kellu riżultat eċċellenti. F'24 siegħa mindu tefa' l-filmat fuq il- You Tube , kellu aktar minn 150,000 telespettatur. Tom Mabe, ta' 44 sena minn Louisville, Kentucky, qal li ħa gost iwettaq din iċ-ċajta, għalkemm ħaditlu ftit ħin mhux ħażin.
Bniedem Ċajtier Joħloq Biża' Kbir